CELEX: C2006/331/22
Language: da
Date: 2006-12-30 00:00:00
Title: Sag C-306/04: Domstolens dom (Første Afdeling) af 16. november 2006 — Compaq Computer International Corporation mod Inspecteur der Belastingdienst — Douanedistrict Arnhem (anmodning om præjudiciel afgørelse fra Gerechtshof te Amsterdam (Nederlandene)) (Toldværdi — bærbare computere, der indeholder styresystemer)

30.12.2006   
            
            
               DA
            
            
               Den Europæiske Unions Tidende
            
            
               C 331/13
            
         Domstolens dom (Første Afdeling) af 16. november 2006 — Compaq Computer International Corporation mod Inspecteur der Belastingdienst — Douanedistrict Arnhem (anmodning om præjudiciel afgørelse fra Gerechtshof te Amsterdam (Nederlandene))
   (Sag C-306/04) (1)
   
   (Toldværdi - bærbare computere, der indeholder styresystemer)
   (2006/C 331/22)
   Processprog: nederlandsk
   Den forelæggende ret
   Gerechtshof te Amsterdam
   Parter i hovedsagen
   
      Sagsøger: Compaq Computer International Corporation
   
      Sagsøgt: Inspecteur der Belastingdienst — Douanedistrict Arnhem
   Sagens genstand
   Anmodning om præjudiciel afgørelse — Gerechtshof te Amsterdam — fortolkning af artikel 32, stk. 1, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) — varers toldværdi — bærbare computere, der ved indførslen indeholder styresystemer
   Konklusion
   Ved indførsel af computere, som sælgeren har udstyret med software, der indeholder et eller flere styresystemer, som køberen gratis har stillet til rådighed for ham, skal værdien af denne software ved fastsættelsen af disse computeres toldværdi i henhold til artikel 32, stk. 1, litra b) eller c), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks lægges til disse computeres transaktionsværdi, hvis værdien af softwaren ikke er medregnet i den pris, der faktisk er betalt eller skal betales for de nævnte computere.
   Tilsvarende gælder, når de nationale myndigheder i overensstemmelse med fællesskabsretten lægger prisen i en anden købsaftale end den, fællesskabskøberen har indgået, til grund som transaktionsværdi. I et sådant tilfælde skal der ved »køber« som omhandlet i toldkodeksens artikel 32, stk. 1, litra b) eller c), forstås den køber, som har indgået den anden købsaftale.
   
      (1)  EUT C 228 af 11.9.2004.